Diari Oficial de la Generalitat Valenciana


Sumari del DOGV 9964, del 24-10-2024 (2024/11426)

DECRET 153/2024 de 22 d’octubre, del Consell, pel qual cessen i es nomenen a les persones membres titulars i suplents del Consell Valencià del Cooperativisme.
--------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11690

CVE
:   MGUB-Q-2660-71208

Data del document
:   22-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * Consell Valencià del Cooperativisme
    * càrrec públic

L'article 122 del text refós de la Llei de cooperatives de la Comunitat Valenciana, aprovat per Decret legislatiu 2/2015, de 15 de maig, del Consell, establix que la composició del Consell Valencià del Cooperativisme es determinarà reglamentàriament i que el nombre de persones membres representants del cooperativisme, la designació de les quals correspon a la Confederació de Cooperatives de la Comunitat Valenciana, no serà inferior a la resta de persones membres nomenades pel Consell.

La composició del Consell Valencià del Cooperativisme es fixa en el Decret 206/2017, de 15 de desembre, del Consell, pel qual es regula el Consell Valencià del Cooperativisme.

L'article 8 del Decret 206/2017 establix que el Consell estarà compost per cinc persones membres nats, que seran, per part de l'Administració de la Generalitat, les persones titulars de la conselleria, secretaria autonòmica i direcció general amb competències en matèria de cooperatives i, per part del cooperativisme, les qui exercixen la Presidència i la Secretaria de la Confederació de Cooperatives de la Comunitat Valenciana i per nou persones membres, de caràcter electiu, nomenades pel Consell, quatre d'estes, persones amb experiència reconeguda en matèria de cooperativisme o amb competències administratives relacionades amb esta matèria, a proposta de la persona titular de la conselleria competent en matèria de cooperatives; i les cinc restants a proposta de la Confederació de Cooperatives de la Comunitat Valenciana. Cada una de les respectives propostes de nomenament de les persones membres electives inclourà la d'un número igual de suplents, que les substituiran en cas de vacant, i podran contindre un orde de preferència entre estes. Seran nomenades pel Consell.

La disposició transitòria única del Decret 206/2017 establix que en la primera reunió del Consell Valencià del Cooperativisme a la qual assistisquen després de la seua entrada en vigor, prendran possessió com a persones membres nats d’este les actuals electives a les quals corresponga accedir a la condició de nats, i cessaran com a electives. Les persones membres electives del Consell Valencià del Cooperativisme restants, que ho siguen en la data d'entrada en vigor d'este decret, mantindran la seua condició de membres d’este fins que hagen de cessar de conformitat amb el que es preveu en este decret.

Per això, ha d'incorporar-se al Consell, per part de l'Administració de la Generalitat, la persona titular de la Direcció General de Producció Agrícola i Ramaderia, de la Conselleria d'Agricultura, Ramaderia i Pesca, a qui correspondrà la condició de membre de caràcter electiu, a proposta de la persona titular de la conselleria.

Mitjançant escrit, de data 16 de setembre de 2024, la Conselleria d'Agricultura, Aigua, Ramaderia i Pesca va comunicar els nous representants, com a titular i suplent, corresponents a la seua Conselleria.

En virtut d'això, vista la proposta de la Conselleria d’Educació, Cultura, Universitats i Ocupació, i amb la deliberació prèvia del Consell en la reunió de 22 d’octubre de 2024,

DECRETE

*Primer. Cessament com a persona membre electiva titular en representació de l'Administració de la Generalitat*

Cessar, com a membre electiu titular del Consell Valencià del Cooperativisme, agraint-li els servicis prestats, Simón Martínez Ruiz, i com a membre electiu suplent Daniel Rams Guerra, agraint-li els servicis prestats.

*Segon. Nomenament com a membre electiu titular en representació de l'Administració de la Generalitat*

El nomenament, com a membre electiva titular, del Consell Valencià del Cooperativisme, Maria Àngels Ramon-Llin Martinez directora general de Producció Agrícola i Ramadera, i com a suplent Elena Pico Espasa, subdirectora general d'Estructures Agràries i Cooperativisme.

*Tercer. Efectes*

Este decret produirà efectes, quant als cessaments, el mateix dia de la seua publicació en el *Diari Oficial de la Generalitat Valenciana*  i, quant als nomenaments, l'endemà de la publicació en l'esmentat diari oficial.

  

València, 22 d'octubre de 2024

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació